Opsada Heidelberga (1622)
<s>Opsada Heidelberga se odigrala od 11. jula do 19. septembra 1622. godine za vrijeme Tridesetogodišnjeg rata kada je njemački grad Heidelberg nastojala zauzeti carska i katolička vojska pod grofom Tillyjem.</s><s>Do nje je došlo pred kraj Falačkog pohoda tokom kojeg su carske katoličke snage zauzele teritoriju Elektorata Falačke, čiji je vladar Friedrich V bio vođa pobunjenih protestanata u Carstvu.</s><s>Na početku opsade je samo nekoliko utvrđenih gradova carskim snagama pružalo otpor, i to najviše zahvaljujući garnizonima sastavljenih od engleskih vojnika koje je protestantski kralj James I bio poslao njemačkim protestantima u pomoć.</s><s>Nakon nepunih mjesec dana opsadu su napustile španske snage, povučene u Špansku Nizozemsku (današnja Belgija) kako bi zaustavile pustošenje od tamo pristiglih protestantskih najamničkih snaga.</s><s>Usprkos toga, Tilly je zadržao dovoljnu nadmoć u ljudstvu da grad zauzme na juriš, a tri dana kasnije se predao Heidelberški zamak.</s><s>Time su carske i katoličke snage stekle značajnu simboličku pobjedu, kojom je ne samo de facto okončan rat u Falačkoj, nego i njemačkim protestantima kojima je Heidelberg stotinu godina bio jedno od glavnih uporišta, nanesen težak moralni udarac.</s>

<s>Izvori</s>

<s>Literatura
 Josef V. Polišenský/Frederick Snider: War and society in Europe (1618-1648).</s><s>Bristol: Cambridge University Press, 1978.</s>

<s>1622
Opsade
Bitke Tridesetogodišnjeg rata</s>

